jkorsvik/nowiki_second_scrape_merged huggingface dataset:
Japans keiserhus

Japans keiserhus (皇室, kōshitsu), også referert til som Dynastiet Yamato, består av de medlemmer av den regjerende keiserens utvidede familie som utfører offisielle og offentlige tjenester. Under den nåværende grunnloven er keiseren symbolet for staten og folkets samhold. Andre medlemmer av keiserfamilien utfører seremonielle og sosiale oppgaver, men har ingen roller i saker som gjelder staten. Keiserens plikter går videre nedover linjen til barn og deres barnebarn og så videre.
Det japanske monarkiet er det eldste kontinuerlig arvelige monarki i verden som fortsatt eksisterer. Det keiserlige huset anerkjenner 126 legitime monarker siden tiltredelsen av keiser Jimmu (tradisjonelt datert til 11. februar 660 f.Kr.), inkludert den regjerende keiser, Naruhito.


== Se også ==
Japans keiser


=== Relaterte termer ===
Shinnōke
Fushimi
Ōke
Katsura
Arisugawa
Kan'in


== Referanser ==


== Eksterne lenker ==
The official website of the Imperial Household Agency
Japan Zone | The Imperial Family
Libourne

Libourne er en kommune i departementet Gironde i regionen Nouvelle-Aquitaine sørvest i Frankrike. Kommunen er underprefektur i Gironde.


== Geografi ==
Elva Isle flyter sammen med Dordogne her.


== Befolkningsutvikling ==
Antall innbyggere i kommunen Libourne


== Referanser ==


== Eksterne lenker ==
Offisielt nettsted 
(en) Libourne – kategori av bilder, video eller lyd på Commons 
Kommunedata INSEE
Erobringen av Abu Musa

Erobringen av Abu Musa var en militær konfrontasjon mellom Iran og Sharjah som fant sted den 30. november 1971 da den iranske marinen beleiret øyene Abu Musa, Store Tunb og Lille Tunb. Øyene var omstridt mellom Sharjah-emiratet og Iran. Når britene trakk seg ut fra Sharjah og oppgav protektoratet så iranerne sitt snitt til å erobre de omstridte øyene med militær makt.


== Bakgrunn ==
Abu Musa hadde vært en del av Iran fra antikken til det tidlige 1900-tallet. Tunb-øyene hadde vært under kontroll av en rekke lokale kongeriker før de ble invadert av Portugal i 1507. Portugiserne okkuperte øyene inntil 1611, da de ble kastet ut av Abbas I av Persia. Øyene ble okkupert av Storbritannia den 7. juni 1921, og ble plassert under administrasjon av Sharjah-emiratet. I 1971, kort tid før slutten på det britiske protektoratet og opprettelsen av De forente arabiske emirater, ble øyene plassert under delt administrasjon mellom Sharjah og Iran gjennom en diplomatisk avtale. En dag senere, den 30. november, invaderte Iran øyene og tok kontroll over dem med militære midler.


== Operasjonen ==
Den iranske marinen møtte liten motstand fra den lille politistyrken Sharjah-emiratet hadde utstasjonert der. Iranerne var blitt instruert til å ikke åpne ild, og de første skuddene skal angivelig ha kommet fra den arabiske motstandsstyrken. Tre iranske soldater ble drept og en ble skadet. Likevel gikk det ikke lang tid før øyene var under full iransk kontroll. Noen kilder hevder at den sivile arabiske befolkningen ble forvist fra øyene, mens andre kilder hevder øyene allerede var ubefolket.


== I senere tid ==
I de påfølgende årene etter invasjonen forble saken årsak til en anspent stemning mellom arabiske stater og Iran. Forhandlinger mellom Emiratene og Iran i 1992 mislyktes, og Emiratene har gjort forsøk på å bringe saken til internasjonale domstoler. Teheran hevder Irans rett på øyene er udiskutabel, og at øyene alltid har tilhørt Iran. Emiratene argumenterer med at øyene var kontrollert av arabiske sjeiker gjennom 1900-tallet. I 1980 brakte Emiratene kravet sitt fram for FN. I 1992 styrket Iran sin kontroll ved å kaste ut utenlandske arbeidere. Under Iran-Irak-krigen var ett av Saddam Husseins mål å erobre øyene, noe han mislyktes i.


== Se også ==
Liste over kriger Iran har deltatt i


== Referanser ==
Cenon

Cenon er en kommune i departementet Gironde i regionen Nouvelle-Aquitaine sørvest i Frankrike. Kommunen er en forstad til Bordeaux og ligger øst for byen.


== Befolkningsutvikling ==
Antall innbyggere i kommunen Cenon


== Referanser ==


== Eksterne lenker ==
Offisielt nettsted 
(en) Cenon – kategori av bilder, video eller lyd på Commons 
Kommunedata INSEE
Hozumi Nobushige

Hozumi Nobushige (født 23. august 1856 i Uwajima Domain (i dagens Ehime Prefektur), død 7. april 1926) var en japansk politiker og jurist i meijiperioden. 
Hozumi ble uteksaminert fra Kaisei Gakko, (forløperen til det keiserlige universitetet i Tokyo), og han studerte i utlandet fra 1876 til 1881. Han reiste først til Storbritannia, hvor han studerte ved University of London og han fikk konsesjon som advokat. Han reiste deretter til Tyskland, der han blant annet studerte ved Humboldt-universitetet som ligger i Berlin. 
Da han returnerte til Japan etter studieoppholdet i utlandet, aksepterte han en stilling som professor i rettsvitenskap og komparativ rett ved det keiserlige universitetet i Tokyo. Sammen med en gruppe andre advokater, var han en av grunnleggerne av den engelske juridiske skolen som er forløperen til Chuo University, i 1885.I 1888 ble han tildelt den første doktorgraden i juss i Japan. En av hans mest dyktig studenter var Kijūrō Shidehara.Hozumi ble adlet til baron i 1915. Han ble posthumt hedret med å få portrettet sitt på et frimerke i 1998. Han var far til Hozumi Shigeto og han var broren til den konstitusjonelle eksperten Hozumi Yatsuka. Han døde i 1926, i en alder av 70 år.


== Referanser ==
Erik Bohlin

Erik Viktor Bohlin (født 1. juni 1897 i Orsa, død 8. juni 1977 i Orsa) var en svensk syklist som deltok under i de olympiske leker 1924 i Paris.
Bohlin vant en olympisk bronsemedalje i sykkel under OL 1924 i Paris. Han var med på det svenske laget som kom på tredjeplass lagkonkurransen over 188 kilometer landevei bak Frankrike. De andre på laget var Ragnar Malm og Gunnar Sköld.


== OL-medaljer ==
 1924  Paris - Bronse i sykling, lagkonkurranse  Sverige


== Referanser ==


== Eksterne lenker ==
(en) Erik Bohlin – Olympedia 
(en) Erik Bohlin – Sports-Reference (OL-resultater – arkivert) 
(en) Erik Bohlin – databaseOlympics.com (arkivert) 
(sv) Erik Bohlin – Sveriges olympiske komité 
(en) Erik Bohlin – ProCyclingStats 
(en) Erik Bohlin – Cycling Archives
Gunnar Sköld

Alf Gunnar Sköld (født 24. september 1894 i Västerås, død 24. juni 1971 i Västerås) var en svensk syklist som deltok i de olympiske leker 1924 i Paris.
Sköld vant en olympisk bronsemedalje i sykkel under OL 1924 i Paris. Han var med på det svenske laget som kom på tredjeplass lagkonkurransen over 188 kilometer landevei bak Frankrike. De andre på laget var Ragnar Malm og Erik Bohlin.


== OL-medaljer ==
 1924  Paris - Bronse i sykling, lagkonkurranse  Sverige


== Referanser ==


== Eksterne lenker ==
(en) Gunnar Sköld – Olympedia 
(en) Gunnar Sköld – Sports-Reference (OL-resultater – arkivert) 
(en) Gunnar Sköld – ProCyclingStats 
(en) Gunnar Sköld – Cycling Archives
Hageoldenborre

Hageoldenborre (Phyllopertha horticola) er en bille som hører til familien skarabider (Scarabaeidae) i gruppen skarabider (Scarabaeoidea). Denne billen har larver som lever på planterøtter, og flyr om dagen om sommeren, da de besøker blomster. Den er vanlig i Sør-Norge.


== Utseende ==
En ganske liten (8–11 millimeter), middels slank, metallisk farget skarabide. Hode, pronotum og bein er svarte med en litt matt, grønnlig metallglans. Antennene og dekkvingene er rødbrune, ofte mørkere. Kroppen er kledt med mørke, oppstående hår.


== Levevis ==
Larvene lever i jorda der de spiser røtter av gress og urter. De kan være ganske tallrike, men er så små at de sjelden gjør betydelig skade. De voksne billene er dagaktive og besøker gjerne blomster, de spiser også blader av busker og løvtrær.


== Utbredelse ==
Arten er utbredt over hele Europa og finnes også i det nordlige Asia. I Norge er den vanlig over det meste av landet.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien praktskarabider, Rutelinae MacLeay, 1819
Slekten Phyllopertha Stephens, 1830
hageoldenborre, Phyllopertha horticola (Linnaeus, 1758)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) hageoldenborre i Encyclopedia of Life 
(en) hageoldenborre i Global Biodiversity Information Facility 
(no) hageoldenborre hos Artsdatabanken 
(sv) hageoldenborre hos Dyntaxa 
(en) hageoldenborre hos Fauna Europaea 
(en) hageoldenborre hos NCBI 
(en) Kategori:Phyllopertha horticola – bilder, video eller lyd på Wikimedia Commons 
(en) Phyllopertha horticola – galleri av bilder, video eller lyd på Wikimedia Commons 
Phyllopertha horticola – detaljert informasjon på Wikispecies 
Hageoldenborre - artikkel fra forskning.no 19.6.14
Takeo Hirose

Takeo Hirose (født 27. mai 1868 i Taketa i prefekturet Ōita i Japan, død 27. mars 1904 i Port Arthur i Mandsjuria i Kina) var offiser i den keiserlige japanske marinen. 
Hiroses mange uselviske offer under den russisk-japanske krig i 1904-05 opphøyet ham til status som guddommeliggjort nasjonalhelt i hjemlandet.


== Liv og virke ==


=== Bakgrunn ===
Hirose studerte ved den keiserlige japanske marine-akademiet i Etajima, og derfra ble han uteksaminert i 1889. Hans far Hirose Shigetake var dommer, og storebroren Hirose Katsuhiko ble kontreadmiral.


=== Tjeneste i den japanske flåte ===
Han tjenestegjorde senere ombord i det pansrede krigsskipet Fuso. Under den første sino-japanske krig var det i kamp under slaget ved Yalu-elven den 17. september 1894. 
Hirose var en nær venn av general og politiker Tanaka Giichi som var utstasjonert i Russland på samme tid som ham.


=== I Europa ===
I 1897 ble Hirose sendt for å studere i Russland frem til 1899 og han var militærattaché i St. Petersburg frem til 1902. I hans tid som militærattaché reiste han til Europa og besøkte blant annet Tyskland, Frankrike og Storbritannia. Han ble forfremmet til kommandør i 1900. 


=== Den russisk-japanske krig ===
Da Japan gikk til krig mot Russland og startet den russisk-japanske krig i 1904, tjente Hirose ombord på slagskipet Asahi som torpedooffiser. Under slaget ved  Port Arthur meldte han seg frivillig til kommandoeb på Fukui maru, et gamme lasteskip som ble brukt som blokkskip under det andre mislykkede forsøket på å blokkere innseilingen til Port Arthur om natten 26. mars. Idet skipet var i ferd med å nå skipskanalen ble det truffet av russisk kystartilleri og eksploderte. Hirose ble dødelig såret mens han lette etter overlevende, og gikk ned med skipet.
Hans heroisme førte til at han porthumt ble promomert til en guddommelig tittel, « krigsgud » (軍神 gunshin), og en shinto-helligdom ble etablert til hans ihukommelse og ære Taketa i prefekturet Ōita. En stadtue av ham ble oppsatt forqan jernbanestasjonen i Manseibashi.


== Litteratur ==
Connaughton, R.M (1988). The War of the Rising Sun and the Tumbling Bear—A Military History of the Russo-Japanese War 1904–5, London, ISBN 0-415-00906-5.
Jukes, Geoffry. The Russo-Japanese War 1904–1905.  Osprey Essential Histories. (2002).  ISBN 978-1-84176-446-7.
Kowner, Rotem (2006). Historical Dictionary of the Russo-Japanese War. ISBN 0-8108-4927-5: The Scarecrow Press.
Høgskolelærer

Høgskolelærer er en undervisningsstilling på laveste nivå ved norske høgskoler. Stillingen er plassert under høgskolelektor og krever fire års høyere utdannelse. Ved stillingsutlysninger brukes høgskolelærer når det er grunn til å anta at det ikke vil melde seg kvalifiserte søkere til stilling som høgskolelektor. Stillingen brukes mest til enklere undervisningsoppgaver (eksempelvis som øvingslærer).
Humlebille

Humlebille (Trichius fasciatus) er en bille som hører til familien skarabider (Scarabaeidae) i gruppen skarabider (Scarabaeoidea). Denne billen ligner på en humle og trolig får den en viss beskyttelse ved dette (jf. mimikry). Den er vanlig over hele Norge.


== Utseende ==
En middelsstor (9-12 millimeter), kraftig skarabide med lange bein. Hode, pronotum og bakkroppsspissen er tett kledt med fine hår som varierer i farge fra kremhvite til oransje. Hodet er litt lengre enn bredt, fasettøynene små, runde og utstående. Pronotum er klokkeformet sett ovenfra. Dekkvingene er brede, og dekker ikke det siste bakkroppsleddet, med svart grunnfarge og gule tegninger som varierer fra isolerte flekker til at den gule fargen dominerer. Dette gir billen en vag likhet med en humle, men atferden er ganske ulik. Beina er svarte og ganske lange.


== Levevis ==
Larvene lever i morken ved av løvtrær, særlig bjørk. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.


== Utbredelse ==
Arten er utbredt over hele Europa og finnes også i det nordlige Asia. I Norge er den vanlig over hele landet.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Trichiinae Fleming, 1821
Slekten Trichius Fabricius, 1787
humlebille, Trichius fasciatus (Linnaeus, 1758)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) humlebille i Encyclopedia of Life 
(en) humlebille i Global Biodiversity Information Facility 
(no) humlebille hos Artsdatabanken 
(sv) humlebille hos Dyntaxa 
(en) humlebille hos Fauna Europaea 
(en) humlebille hos NCBI 
(en) Kategori:Trichius fasciatus – bilder, video eller lyd på Wikimedia Commons 
(en) Trichius fasciatus – galleri av bilder, video eller lyd på Wikimedia Commons 
Trichius fasciatus – detaljert informasjon på Wikispecies
Praktgullbasse

Praktgullbasse Gnorimus nobilis er en bille som hører til familien skarabider (Scarabaeidae) i gruppen skarabider (Scarabaeoidea). Denne metallisk fargede billen finnes bare i den sørøstlige delen av Norge.


== Utseende ==
En ganske stor (15-18 millimeter), kraftig, mørk skarabide, vanligvis med metallisk glans. Arten er ganske variabel i fargen. Eksemplarer med tydelig metallglans ligner overflatisk på gullbasser (Cetonia) som de ofte finnes sammen med, men har en annen kroppsform, pronotum er tydelig smalere enn dekkvingene. Hodet er firkantet, flatt med små fasettøyne. Pronotum er omtrent så langt som bredt, med rundede sider. Dekkvingene er mye bredere enn pronotum, med en ujevn overflate, oftest med noen hvitaktige tverrflekker. De to bakerste bakkroppsleddene er ikke dekket av dekkvingene. Beina er forholdsvis lange.


== Levevis ==
Larvene lever i mulden som samler seg inne i hule trær. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.


== Utbredelse ==
Arten er utbredt over hele Europa og finnes også i det nordlige Asia. I Norge finnes den bare ved Oslofjorden, der den imidlertid er forholdsvis vanlig.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806 (eventuelt Cetoniidae)
Underfamilien Trichiinae Fleming, 1821
Slekten Gnorimus Lepeletier & Audinet-Serville, 1828
Praktgullbasse Gnorimus nobilis (Linnaeus, 1758)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) praktgullbasse i Encyclopedia of Life 
(en) praktgullbasse i Global Biodiversity Information Facility 
(no) praktgullbasse hos Artsdatabanken 
(sv) praktgullbasse hos Dyntaxa 
(en) praktgullbasse hos Fauna Europaea 
(en) praktgullbasse hos NCBI 
(en) Kategori:Gnorimus nobilis – bilder, video eller lyd på Wikimedia Commons 
(en) Gnorimus nobilis – galleri av bilder, video eller lyd på Wikimedia Commons 
Gnorimus nobilis – detaljert informasjon på Wikispecies
Gradignan

Gradignan er en kommune i departementet Gironde i regionen Nouvelle-Aquitaine sørvest i Frankrike. Gradignan ligger sørvest for Bordeaux, og er en forstad til denne.


== Befolkningsutvikling ==
Antall innbyggere i kommunen Gradignan


== Referanser ==


== Eksterne lenker ==
Offisielt nettsted 
(en) Gradignan – kategori av bilder, video eller lyd på Commons 
Kommunedata INSEE
Lormont

Lormont er en kommune i departementet Gironde i regionen Nouvelle-Aquitaine sørvest i Frankrike. Lormont ligger nordøst for Bordeaux, og er en forstad til denne. Innbyggerne i kommunen kalles for Lormontais (m) og Lormontaises (f).


== Befolkningsutvikling ==
Antall innbyggere i kommunen Lormont


== Referanser ==


== Eksterne lenker ==
Offisielt nettsted 
(en) Lormont – kategori av bilder, video eller lyd på Commons 
Kommunedata INSEE
Dax (Landes)

Dax er en kommune i departementet Landes i regionen Nouvelle-Aquitaine sørvest i Frankrike. Dax er underprefektur i Landes.


== Befolkningsutvikling ==
Antall innbyggere i kommunen Dax (Landes)


== Referanser ==
Kommunedata fra INSEE


== Eksterne lenker ==
Offisielt nettsted 
(en) Dax (Landes) – kategori av bilder, video eller lyd på Commons 
Kommunedata INSEE
Filmåret 1881

Filmåret 1881 er en oversikt over hendelser og fødte filmpersonligheter i 1881.


== Hendelser ==
1. januar – Den amerikanske oppfinneren George Eastman grunnlegger Eastman Dry Plate Company.


== Fødsler ==
23. januar - Frida Winnerstrand, svensk skuespiller (død 1943)
10. februar - Pauline Brunius, svensk	skuespiller, manusforfatter, regissør og teatersjef (død 1954)
4. mars - Maude Fealy, amerikansk skuespillerinne (død 1971)
10. april - Margarete Kupfer, tysk skuespiller (død 1953)
19. juni - Anna Olin, svensk skuespiller (død 1946)
7. juli - Georg Dalunde, svensk boktrykker og skuespiller (død 1961)
14. august - Francis Ford, amerikansk manusforfatter og skuespiller (død 1953)
2. september - Erik A. Petschler, svensk regissør, skuespiller og produksjonsleder (død 1945)
26. oktober - Margaret Wycherly,	britisk skuespiller (død 1956)
8. november - Jacob Fleck, østerriksk filmpioner, manusforfatter, regissør, produsent (død 1953)
17. november - Johannes Poulsen, dansk skuespiller og sceneinstruktør (død 1938)
23. november - Herman Lantz, svensk skuespiller, manusforfatter og stuper (død 1949)
24. november - Al Christie, kanadisk regissør og produsent (død 1951)
28. november - Stefan Zweig, østerriksk forfatter (død 1942)
5. desember - René Cresté, fransk skuespiller og regissør (død 1922)
28. desember - Emanuel Gregers, dansk filmregissør og manuskriptforfatter (død 1957)
Hårgullbasse

Hårgullbasse (Cetonia aurata) er en bille som hører til familien skarabider (Scarabaeidae) i gruppen skarabider (Scarabaeoidea). Denne metallisk fargede billen er vanlig over det meste av Norge. Et særtrekk er at den kan fly uten å åpne dekkvingene.


== Utseende ==
En middelsstor (14-20 millimeter), glinsende metallisk bille. Kroppen er nokså jevnbred og litt flat. Fargen er grønnlig til gyllent metallglinsende. Den kan forveksles med Maurgullbasse Protaetia metallica, men er mindre og friskere i fargen enn denne, og med Praktgullbasse, som den har en annen kroppsform enn. Hodet er flatt og firkantet, litt innbuktet foran. Antennene er ganske korte og mørke. Pronotum er nesten halvsirkelformet sett ovenfra, scutellum er ganske stor og avrundet trekantet. Dekkvingene er litt flate, med to vage lengderibber. På sidene foran er den en innbuktning som gjør at billen kan folde ut flyvingene og fly uten å åpne dekkvingene. Det bakerste bakkroppsleddet blir ikke dekket av dekkvingene, en nesten loddrett ryggplate synes bak dem. Beina er temmelig korte.


== Levevis ==

Larvene lever i mulden som samler seg inne i hule trær, eller også i jorden. De voksne billene er dagaktive og finnes gjerne på blomstene av skjermplanter og andre åpne blomster. De sitter mest i ro, men flyr også godt.


== Utbredelse ==
Arten er utbredt over hele Europa og finnes også i det nordlige Asia. I Norge er den vanlig over det meste av landet bortsett fra på fjellet.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten Cetonia Fabricius, 1775
hårgullbasse, C. aurata (Linnaeus, 1758)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) hårgullbasse i Encyclopedia of Life 
(en) hårgullbasse i Global Biodiversity Information Facility 
(no) hårgullbasse hos Artsdatabanken 
(sv) hårgullbasse hos Dyntaxa 
(en) hårgullbasse hos Fauna Europaea 
(en) hårgullbasse hos NCBI 
(en) Kategori:Cetonia aurata – bilder, video eller lyd på Wikimedia Commons 
(en) Cetonia aurata – galleri av bilder, video eller lyd på Wikimedia Commons 
Cetonia aurata – detaljert informasjon på Wikispecies
Anglet

Anglet er en by og kommune i departementet Pyrénées-Atlantiques i regionen Nouvelle-Aquitaine sørvest i Frankrike.


== Befolkningsutvikling ==
Antall innbyggere i kommunen Anglet


== Referanser ==
Kommunedata fra INSEE


== Eksterne lenker ==
Offisielt nettsted 
(en) Anglet – kategori av bilder, video eller lyd på Commons 
Kommunedata INSEE
Maurgullbasse

Maurgullbasse (Protaetia metallica) er en gullbasse som hører til familien skarabider (Scarabaeidae). Denne metallisk fargede billen er vanligst på Østlandet i Norge. Et særtrekk ved gullbasser er at de kan fly uten å åpne dekkvingene. Larvene lever i maurtuer.


== Utseende ==
En middelsstor til stor (14-23 millimeter), glinsende metallisk bille. Kroppen er nokså jevnbred og litt flat. Fargen er litt matt (gjerne mot olivengrønt) metallglinsende. Den kan forveksles med Hårgullbasse Cetonia aurata, men er større og mattere i fargen enn denne og mangler hvite tverrflekker, og med Praktgullbasse, som den har en annen kroppsform enn. Hodet er flatt og firkantet, litt innbuktet foran. Antennene er ganske korte og mørke. Pronotum er nesten halvsirkelformet sett ovenfra, scutellum er ganske stor og avrundet trekantet. Dekkvingene er litt flate, med en vag lengderibbe. På sidene foran er den en innbuktning som gjør at billen kan folde ut flyvingene og fly uten å åpne dekkvingene. Det bakerste bakkroppsleddet blir ikke dekket av dekkvingene, en nesten loddrett ryggplate synes bak dem. Beina er temmelig korte.


== Levevis ==
Larvene lever i maurtuer der de trolig spise råtnende plantemateriale. Man vet ikke hvordan de tilsynelatende svært sårbare larvene unngår å bli angrepet av maurene. De voksne billene er dagaktive og finnes gjerne på blomstene av skjermplanter og andre åpne blomster, også ved utflytende sevje og gjærende frukt. De sitter mest i ro, men flyr også godt.


== Utbredelse ==
I Norge er den vanligst på Østlandet.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten Protaetia Mulsant & Rey, 1871
maurgullbasse, Protaetia metallica (Fabricius, 1775)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) maurgullbasse i Encyclopedia of Life 
(en) maurgullbasse i Global Biodiversity Information Facility 
(no) maurgullbasse hos Artsdatabanken 
(sv) maurgullbasse hos Dyntaxa 
(en) Kategori:Protaetia metallica – bilder, video eller lyd på Wikimedia Commons 
Protaetia metallica – detaljert informasjon på Wikispecies